122,900 שקל, זה מחירה של הרנו פלואנס Z.E ומחיר בסיס של מנוי חודשי עומד של 1090 ש"ח.
בטר פלייס מפרסמת את עלות מחירי המנוי החודשי המתחילים מ-1090 ש"ח עבור שימוש של עד 20,000 ק"מ בשנה. מחירה של הרנו פלואנס עומד על 122,900 ש"ח ברמת הגימור הבסיסית וכמובן ללא עלות הסלולה שנשארת בבעלות בטר פלייס, ובדומה למחירה של רנו פלואנס עם מנוע בנזין. מחירה של גרסת "דינמיק" עומד של 129,900 ש"ח וכולל מושבי עור ועוד.
עלות מנוי חודשי לנסועה שנתית של עד 20,00 ק"מ 1090 ש"ח, עד- 23,000 ק"מ 1300 ש"ח, עד-26,000 ק"מ 1470 ש"ח ועד-30,000 ק"מ 1599 ש"ח. כאשר עבור כל ק"מ נוסף מעבר לחבילה תשלמו 1 שקל, 0.95 שקל, 0.9 שקל ו-0.85 שקל בהתאמה.
חבילות המנוי כוללות: מכסת ק"מ שנתית, עמדת טעינה ביתית, תחזוקה ושירות עמדת הטעינה, החלפת סוללה ללא הגבלה-מאפשרת הארכת טווח, לנסיעה בלתי מוגבלת, גישה חופשית לעמדות טעינה ציבוריות, שירות לקוחות 24/7, שירותי דרך, ומערכת תמיכה לנהג הכוללת GPS, בקרה על הסוללה, מערכת תכנון נסיעה, חיבור ישיר למוקד שירות הלקוחות.
בטר פלייס משווה בין עלות תפעול שנתית של מאזדה 3 אקטיב 1.6 ליטר לבין עלות התפעול השנתית של המכונית החשמלית: לפי בטר פלייס נהג הנוסע בפלואנס החשמלית כ-20,000 ק"מ בשנה, יחסוך כ-3,702 ש"ח. כאשר החישוב נעשה לפי הוצאות דלק למאזדה 3 כ-14,542 וביטוח 4,940 ש"ח לעומת 13,080 ש"ח לחבילת המנוי, 3,700 על ביטוח, חיסכון של 750 ש"ח בעלות טיפולים יזומים וחיסכון של 250 ש"ח מאחריות שנה רביעית. סה"כ 15,780 ש"ח לעומת 19,482 ש"ח במאזדה 3.
לפלואנס Z.E מנוע בהספק של 95 כ"ס ו-23 קג"מ עם הילוך קדמי אחד כמובן, מהירות מרבית של 135 קמ"ש וטווח נסיעה של עד 185 ק"מ. על המכונית תעניק בטר פלייס אחריות של 4 שנים או 120,000 ק"מ. טיפול יעשה כל 30,000 ק"מ או אחת לשנה והוא כולל החלפת פילטר מזגן, החלפת פילטר מערכת קירור של הסוללות, נוזל קירור ונוזל בלמים. עלות הטיפולים הסדירים לפלואנס Z.E עומדת על כ-5,000 ש"ח. לפי בטר פלייס, כפי שאתם רואים בחישוב למעלה, החיסכון השנתי בטיפולים יעמוד על כ-750 ש"ח לעומת משפחתית בנזין רגילה.
בתחום האבזור, מצוידת הפלואנס Z.E ברמת הבסיס "אקספרשן" במערכת בקרת אקלים דו אזורית, מחשב דרך מתקדם (שונה מזה של הפלואנס המוכרת), בקרת שיוט, חיישן גשם ואורות, שליטה על מערכת השמע מההגה, רדיו דיסק מקורי עם חיבור USB ו-4 חלונות חשמל. רמת הגימור "דינמיק" מוסיפה לרשימה: פנסי ערפל קדמיים, חיישני חניה מאחור, חישוקים קלים, מראות חיצוניות בצע הרכב וריפודי עור.
לפלואנס Z.E מידות של: 4,748 מ"מ אורך, 1,813 מ"מ רוחב, 1,485 מ"מ גובה ובסיס גלגלים של 2,701 מ"מ. כאמור מידות הכמעט וזהות לחלוטין לאלו של הפלואנס הרגילה למעט ממד האורך שנוספו לו כ-13 ס"מ.
לאחר הסכם השימוש של 4 שנים, כל מי שירכוש מכם את הרכב יאלץ בעצם לעבוד תחת בטר פלייס כי אתם למעשה מוכרים לו מכונית ללא סוללה.
בערך לפני 1 שנה	מדהים כמה שזה היה ברור שהם לא בכיוון על המחירים האלה... שמח שנפלו, עכשיו יש לי רכב שקניתי בכלום כסף ביחס למה שדרשו אז, נוסע בחינם והערך שלו נשאר זהה ליום הרכישה או אפילו עלה.
לפני 5 שנים	500 שקל לחודש+טעינה על חשבון הלקוח. טעינה זה כסף קטן לחודש משהו כמו 100 ש"ח.
לפני 5 שנים	מה אתם מתלוננים, רכב שלא צריך לנסוע בו בחיסכון ולאט כי אתם משלמים רק על הקילומטרים. רנו פלואנס רגילה כמו שאני נוהג צורכת 1ל-9 עם זו, לא יהיה אכפת לי איך אני נוהג!!!.
לפני 5 שנים	שכן עלומת מכונית חשמלית ללא הסוללות צריכה להיות נמוכה מרכב רגיל שכן מנוע בנזין יקר יותר ממנוע חשמלי.
לפני 5 שנים	כי תכלס הרנו הזו לא תשמור על ערכה כמו מכונית רגילה.